ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕቡራት ሃገራት፡ ኣብ ቅልውላው ኢትዮጵያ ‘ዓለምለኻዊ ሰብኣዊ ሕጊ’ ክኽበር ጸዊዑ 18 ሕዳር 2020 ምንጪ ስእሊ, Reuters መግለጺ ስእሊ, ብሰንኪ እቲ ዘሎ ግጭት ካብ ትግራይ ናብ ሱዳን ዝተፈናቐለት ኢትዮጵያዊት ኣደ ኣብ ሕቡራት ሃገራት፡ ሓላፊ ሰብኣዊ ጉዳያትን ረድኤትን ማርክ ሎውኮክ፡ ኣብ’ቲ ኣብ ኢትዮጵያ ኣጋጢሙ ዘሎ ጎንጺ “ኩሎም ወገናት ዓለምለኻዊ ሰብኣዊ ሕጊ ከኽብሩ ኣለዎም” ኢሉ። በቲ ኣብ ሰሜናዊ ክፋል ኢትዮጵያ ዘጋጠመን እናዓረገ ዝመጽእ ዘሎን ሰብኣዊ ቅልውላው ይሻቐል ምህላዉ’ውን እቲ ሓላፊ ገሊጹ። ብሰንኪ’ቲ ሕዚ ኣጋጢሙ ዘሎ ጎንጺ፡ ሕቡራት ሃገራትን ካልኦት ወሃብቲ ረድኤትን ኣገልግሎታቶም ከይህቡ ተዓንቂፎም ከምዘለዉ’ውን ገሊጹ። “ሓገዝ ዘድልዮም ሰባት፡ ኣብ ዝሃለዉ ይሃልዉ ብዘየገድስ፡ ንጹሃት ሰባት መውጽኢ መገዲ ክረኽቡን፡ ውሕስነት ሰራሕተኛታት ረድኤት ክሕሎን እጽውዕ። ሰራሕተኛታት ረድኤት ከይፈርሑን ከይተጠቕዑን ሓገዛቶም ክህቡ ክኽእሉ ኣለዎም” ድማ ኢሉ። ቅልውላው ትግራይ፡ እዚ ግጭት ብኸመይ እዩ ሰላም ጎረባብቲ ክዘርግ ዝኽእል?
